**Vedtekter og retningslinjer for Trollstua Barnehage, Boen AS**

**Eierforhold**

Trollstua barnehage Boen AS er en privateid barnehage med godkjent oppholdsareal på 148 kvadrat for barn i alder 0-6 år. Eier er Gunn Jensen Seland. Eier har det økonomiske ansvaret i bedriften samt det administrative ansvaret for bedriften i samarbeid med styrer.

**Formål**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene. (Barnehageloven §1)

**Opptak**

Kristiansand kommune har samordnet opptak for både kommunale og private barnehager. Opptaket er et samarbeid mellom kommunen og eiere av barnehagene. Vår opptakskrets er barn av ansatte og barn på østsiden av Varoddbroa.

Søknadsfrist er 1. mars

**Opptakskriterier**

1. **Barn med funksjonshemming**

Barn med funksjonshemming som etter en helhetsvurdering vil ha nytte av opphold i barnehage, skal ha prioritet ved opptak. Funksjonshemminger kan for eksempel være:

* Fysiske, motoriske eller sansemessige skader så som blindhet, døvhet eller alvorlige bevegelseshemminger.
* Svak helse så som revmatisme, hjertelidelser
* Psykiske utviklingshemming
* Språk- og talevansker
* Atferdsvansker og psykiske lidelser

Det er viktig å merke seg at ikke enhver helsesvakhet, ethvert språkproblem eller atferdsvansker gir rett til fortrinn ved opptak. Barnets funksjonshemming må ses i relasjon til formålet med fortrinnsretten. Det må i hvert enkelt tilfelle vurderes om funksjonshemmingen og dens konsekvenser skaper større behov for barnehageplass for dette barnet enn for førskolebarn flest.

**Dokumentasjonskrav:**

Språk og talevansker- erklæring fra pedagogisk psykologisk tjeneste

Andre funksjonshemminger legeerklæring/spesialisterklæring

1. **Forebyggende barnevern**

Barn som må sikres plass som virkemiddel i forebyggende barnevern

**Dokumentasjonskrav:**

Erklæring fra barnevernstjenesten

1. **Familie med alvorlig sykdom**

Med sykdom forstås i denne forbindelse alvorlig, varig sykdom/funksjonshemming hos barnets foreldre/søsken.

**Dokumentasjonskrav:**

Legeerklæring/spesialisterklæring

1. **Søskenprioritet**

Gjelder søknad til samme barnehage som søsken allerede har plass i.

**Ved lik prioritet, foretas loddtrekning for å avgjøre rekkefølgen på søkerne.**

1. **Barn av ansatte**
2. **Barn i opptakskrets**
3. **øvrige søkere**

**Kommunen er klageinstans**

**Bemanning**

Eier

Styrer

Pedagogiske ledere

Assistenter/ fagarbeider

Det vil i tillegg være vikarordning ved sykefravær og annet fravær.

**Oppsigelse**

Oppsigelsesfristen er 1 måned gjeldene fra den 1. i måneden og må leveres skriftlig på oppvekstsektorens nettside. Dette innebærer at det må betales for oppsigelsesmåneden og neste måned. Unntak dersom nytt barn overtar plassen umiddelbart. Dersom oppsigelser fra barn eller personale gjør at fortsatt drift ikke er mulig, gjelder det samme, oppsigelsestid 1 måned. Dette gjelder også dersom Trollstua Barnehage Boen AS opphører eller stenger.

**Åpningstider og ferier**

Barnehagen er åpen fra 07.00-17.00 mandag til fredag.

**Barna skal ha 4 uker ferie i løpet av**

**kalenderåret, hvorav 3 av dem skal være sammenhengende**

Barnehagen har stengt 3 uker på sommeren, uke 29,30 og 31

Barnehagen har åpent mandag og tirsdag før påske og stenger kl. 12.00 onsdag før skjærtorsdag

Barnehagen har 5 planleggingsdager i løpet av barnehageåret

**Ved åpningsdager tilknyttet helligdager blir det levert ut lapp om barna kommer eller ikke.**

**Dersom 2 barn eller færre, holdes barnehagen stengt.**

**Foreldrebetaling /Barnehageåret:**

Med barnehageåret menes perioden 1.august inneværende år til og med 31.juli neste år. På bakgrunn av ferieavvikling, 3 uker på sommeren vil startdato være en annen enn tidspunkt for tildelt plass.

**Barnehagen følger kommunens satser for foreldrebetaling.**

Foreldrebetaling er forskuddsvis den 1. i hver måned. Det betales for 11 måneder, juli er betalingsfri. Det betales for hele terminer, uavhengig om barnet benytter plassen fullt ut eller ikke. Vi følger til enhver tid kommunens satser for foreldrebetaling. Kostpenger kommer i tillegg og bestemmes av eier i samarbeid med Samarbeidsutvalget.

Søskenmoderasjon: Det betales full pris for det eldste barnet mens yngre søsken innvilges 30 % moderasjon. Et tredje barn genererer 50 % søskenmoderasjon.

**Betalingsbetingelser:**

Ved manglende betaling vil det gå ut skriftlig varsel til foreldrene. Ved vesentlig betalingsmislighold vil skriftlig oppsigelse kunne foreligge og innkreving vil skje gjennom rettslig inkasso. Vi henviser i den forbindelse til inkassoloven av 13.05.88 nr.26, med forskrift fastsatt i kgl.res.av 14.07.89.

**Måltider**

Barna får lunch og ettermiddagsmat

**Frokost:** Må medbringes

**Lunch:** brød eller varm mat

**Ettermiddagsmat:** Yoghurt med musli/frokostblandinger eller knekkebrød og frukt. Barna skal ha med seg en frukt eller grønnsak hver dag.

**Tilleggsavgift**

**-Levering og henting av barn utenom ordinær åpningstid**

Dersom barnet hentes etter barnehagens ordinære åpningstid påløper et tilleggsgebyr på kroner 75**,-** per påbegynte 30.min. Det presiseres at barnet skal være kledd og klar til å forlate barnehagen innen ordinær åpningstid. Det gis advarsel dersom dette er et gjentakende problem og gebyr må pålegges.

Ved misligholdt foreldrebetaling påløper forsinkelsesrenter i henhold til gjeldene satser

**Samarbeidsutvalg**

Barnehagen følger bestemmelsene i ”Lov om barnehager”. Samarbeidsutvalget skal ivareta samarbeidet mellom foreldrene og barnehagen. Foreldrerådet(Alle foreldre) og de ansatte velger to representanter hver til Samarbeidsutvalget. Eier kan delta etter eget ønske, men har ingen stemmerett

**Ansvar**

Personalet har ansvar for barna mens de er i barnehagen. Foreldre og foresatte har ansvar for bringing og henting. Barnehagen har tegnet forsikring på barna vi har i barnehagen.

**Sykdom og ulykker**

Syke barn skal ikke bringes til barnehagen. Ved tvil eller uenighet er det barnehagens ansatte som avgjør om barnet kan komme i barnehagen. Barnehagen følge Folkehelseinstituttets anbefalinger i disse vurderingene. Ved ulykke eller sykdom som oppstår mens barna er i barnehagen, er det de ansatte som avgjør om lege skal kontaktes eller om barna må hentes. Foreldrene vil alltid bli kontaktet for å være med i drøfting av dette.

**Årsplan**

Årsplan utarbeides for barnehageåret. Denne legges frem for Samarbeidsutvalget for godkjenning. Kopi sendes også til oppvekstsektoren i kommunen for kontroll og godkjenning

**Internkontroll**

Barnehagen har utarbeidet egen Internkontroll, jfr. Forskrift om Internkontroll og Forskrift om miljørettet helsevern i skoler og barnehager. Barnehagen har også i år 2020 tatt i bruk PBL Mentor, for å styrke internkontrollen.

**Barnehagens arealnorm**:

Barnehagen følger kommunens retningslinjer for arealnorm. Dvs. 5,3 kvadratmeter for barn under 3 år og 4,0 for barn over 3 år.

**Dugnad**:

Foreldre kan bli spurt om å delta på dugnader for å utbedre barnas ute/inne områder.

**Vedtekter:**

Vedtektene som er fastsatt er gjeldene til eventuelle nye vedtekter blir utarbeidet.   
  
**Sist revidert:**   
Januar 2020